
Aruba a firma un acuerdo financiero cu Union Europeo 

"Como Presidente di OCTA, mi lana ta pa Aruba «funi bin na 
remarke pa fondonan asina y pa haci e proceso di aplicacion pa fondo mas 
facil pa e 13 paisnan cu ta miembro di OCTA" 


Diaranson mainta na Brussel, a tuma luga e forum na European 
Comission. 

Comision Europeo, ta e comision cu ta tuma decision riba fondo 
cu ta wordo aloca pa e paisnan cu ta miembro di OCTA. Prome 
Minister Evelyn Wever-Croes, como Presidente di OCTA, 
tabata presente y a hiba palabra den nomber di e 13 paisnan 
cu ta pertenece na e asociacion. El a expresa cu e reunion 
tabata un positivo, na unda cu nan a reuni cu e European 
Commsioner, y a trece dilanti kico ta e deseonan cu cada pais 
tin. A base di esaki, a logra yega na un acuerdo financiero pa e 
afia benidero di un suma di 15 miyon euro, cu lo wordo reparti 
igual den e 13 paisnan, sumando un suma di 1.15 miyon euro 
pa cada pais. Den e simannan benidero, Gobierno di Aruba 
lo dicidi cua ta e proyectonan cu nan ta bay scoge pa aloca e 
fondo aki. 


Minister Geoffrey Wever a firma acuerdo financiero di 14.2 
miyon euro 

Tambe, Prome Minister a expresa cu e dia di awe ta uno grandi 
pa pais Aruba, mirando cu Minister Geoffrey Wever, como 
e oficial autoriza pa Aruba pa firma, a firma e acuerdo riba 
e-Government. E proyecto di eGovernment ta un proyecto cu 
Gabinete Wever-Croes hunto cu e team di Futura y e team 
di innovacion tin hopi tempo caba trahando riba dje, di cual a 
entrega un plan na Union Europeo. 


Riba e dia di awe, Aruba a logra e acuerdo financiero di 
14.2 miyon euro pa por finalisa e proyecto di digitalisacion 
di e procesonan di Gobierno. E suma aki lo wordo duna den 
tranche. Na momento cu Aruba entrega un plan pa un proyecto, 
y e wordo aproba, Aruba lo ricibi e placa, y unabes finalisa, lo 
por aplica pa e siguiente proyecto. Esaki ta pone cu e proceso 
pa digitalisa e departamentonan di Gobierno lo dura algun 
aña. Prome Minister a indica cu Gobierno lo identifica cua ta e 
departamentonan, y cua procesonan tin prioridad. Unabes cu 


e plan ta cla, lo comunica na comunidad di Aruba, con e placa 
aki lo wordo uza pa cu digitalisacion di e departamentonan di 
gobierno. 


"Riba e dia special aki, mi ta sinti mi hopi orguyoso di ta un 
Arubiano, y mas ainda di ta Prome Minister di pais Aruba. Mi ta 
gradici tur esnan cu a yuda nos pa yega asina leu, na unda cu 
awe Minister Geoffrey Wever por a firma e acuerdo financiero 
di14.2 miyon euro pa Aruba. Esaki a cay riba un bon momento, 
ya cu e ultimo proyecto cu Union Europeo a financia pa Aruba 
ta e facultad nobo di SISSTEM, di cual edificio nobo ta kedando 
cla na Mei 2024. Esaki ta e Maria Convent na playa cu tabata 
bandona pa hopi tempo. Awe e edificio aki ta birando un hoya 
cu lo ta parti di Universidad di Aruba pa e facultad di SISSTEM. 


Como Presidente di OCTA, mi compromiso ta pa Aruba sigui 
bin na remarke pa fondonan asina, y pa haci e proceso di 
aplicacion pa fondo mas facil pa e 13 paisnan cu ta miembro 
di OCTA. Pabien Aruba pa un dia asina exitoso na Brussel", 
Prome Minister a expresa. MN 

Ta prepara pa presenta Aruba su storia na inversionistanan riba e 
mercado internacional di capital 


E siman aki Minister Maduro di Finansa hunto cu su ekipo 
di Departamento di Finansa (DF), a reuni cu e compania di 
rating Moody's, cu ta e di tres compania di rating cu lo evalua 
e situacion financiero y economico di Aruba. 


Pa varios afia caba Gobierno di Aruba ta acudi na e mercado 
internacional di capital pa asina por cubri e necesidad 
financiero di nos Pais. Den e afianan di pandemia, Aruba no 
por a subi e mercado internacional di capital. Sinembargo, e 
recuperacion financiero y economico grandi cu Aruba a conoce, 
ta brinda oportunidad pa Aruba presenta su mes atrobe na 
inversionistanan internacional. 


Tabata un reunion den cual Minister Maduro y e profesionalnan 

di DF a brinda un bista amplio di e desaroyo economico 
reciente di Aruba, a repasa e presupuesto y resultado fiscal, 
a splica e maneho di debe cu ta wordo hiba, a duna un bista 
di e reformanan structural cu ta forma parti di e 'Landspakket 
acorda cu Hulanda, y a duna un bista di e inversionnan cu ta 


wordo haci awo y cu por wordo spera den e afianan nos dilanti 
na Aruba. 


Minister Maduro ta gradici tur persona y instancia cu a reuni cu 
Moody's y ta yama un danki special na e team di Moody's pa 
acepta pa traha cu Aruba den preparacion pa Aruba por conta 
su storia na inversionistanan riba e mercado internacional di 
capital. E resultado di e evaluacion di Moody's por wordo spera 
den luna di April. EN 

Minister di Cultura ta invita un y tur pa: 


FESTIVAL “UN CANTO PA ARUBA SU HIMNO Y 
BANDERA 2024” 


E fin di siman aki, diabierna y diasabra, lo tuma luga e Festival 
'Un Canto pa Aruba su Himno y Bandera' riba Plaza Libertador 
Betico Croes. 


Diabierna dia 1 di maart lo tuma luga e festival categoria 
adulto. Tin un total di 10 agrupacion musical y 16 cantante cu 
lo participa. 


Diasabra dia 2 di maart lo tuma luga e festival categoria infantil- 
hubenil. Tin un total di 10 agrupacion musical y 30 cantante cu 


lo participa . 


Minister di Cultura Xiomara Maduro ta desea tur participante 
y compositor hopi exito durante ambos festival. Alabes e 
mandatario 

ta invita comunidad pa bin apoya e participantenan cu lo 
presenta nan cancion durante e anochinan aki, pero tambe 
nin bishita e tentnan di cuminda, boca dushi y artesania cu lo 
ta presente. Cultura bo tin cu bib'e y cu e participacion di nos 
comunidad nos ta engrandec'e nos cultura. MN 

Luga: Plaza Libertador Gilberto F. Betico Croes - Cuminsando é'or di atardi 

Minister di Finonsa y Cultura «ce 


Diahuebs 29 Februari 2024 


MINISTER 


Geoffrey Wever 


MINISTER GEOFFREY WEVER A FIRMA AC UERDO 
FINANCIERO PA ARUBA RICIBI 14.2 MILI LION 
EURO DURANTE E FORO LGO-EU 


Durante di e LGO-EU Forum dia 29 di februari 
2024 cu a tuma lugar na Brussel, Minister 
di Asunto Economico, Communicatie en 
Duurzame Ontwikkeling, Sr. Geoffrey Wever 
a firma como Territorial Authorizing Officer 
pa Aruba na EU, e Acuerdo Financiero pa 
e programa pa digitalsacion di Gobiero pa e 
implementacion di e eGoverment roadmap, 
pa un total di 14.2 million Euro. 


E contribuicion financiero aki lo wordo 
usa pa continua cu e meta di gobierno di 
Aruba pa digitalisa servicionan di gobierno 
pa ciudadanonan y comercio, pa reduci e | 
red tape y facilita y agilisa e servicionan di 
tur departamento di Gobierno di Aruba cu | 
ta necesario pa comercio y tur ciudadano, 
contribuyendo asina na digitalisacion di Aruba 


y stimulando innovacion na Aruba. El 


Implementacion di e programa lo inicia den di È | M 
: . . : . € E i European 
dos mitar di 2024 y lo tin un duracion di 4 aña. Mem | a | 
-m r a 


“Mi ta hopi contento y orguyoso di por a 
representa Aruba awe, na un momento 
asina importante Pabien na Aruba cu un 
paso sumamente importante y  pabien 
tambe na colega Minister President Evelyn 
Wever-Croes y full su team cu a traha riba e 
proyecto di eGovernment cu awor por wordo 
implementa." 


E delegacion di Aruba ta consisti di Minister- 
Presidente Sra. Evelyn Wever-Croes, Minister 
di Asuntonan Economico, Communicacion 
y Desaroyo Sostenibel Sr. Geoffrey Departamento di Asuntonan Economico, Sra. Maria Dijkhoff- 
Wever, Gevolmachtigd Minister Sr. Ady Thijsen, Directora di Pita y consehero huridico na Aruba Huis, Sra. Shandra John. 

Dos studiante di e sector di economia a biaha pa eherce nan pasantia di 
tres luna den exterior 


Diamars mainta, Minister di Enseñansa y Deporte Endy Croes 
hunto directora di EPI Sra. Ankie Danker, Sr. Andres Geerman, 
kende ta forma parti di e directiva di EPI, Sra. Elizabeth Leest 
docente di economia, Sra. Rachelle Goedgedrag, kende ta 
PR di Colegio EPI, representantenan di Iberostar y famia 
tabata presente na Aeropuerto Internacional Reina Beatrix pa 
despedi di dos (2) studiante di Colegio EPI cu ta bay eherce 
nan pasantia den exterior. 


Tambe presente na e ocasion aki tabata Sra. Dominique Meyer, 
“executive assistant” di e manager di Iberostar, kende a expresa 
cu nan ta hopi entusiasma y orguyoso cu Iberostar Group ta 
brinda otro dos (2) studiante di Colegio EPI e oportunidad pa 
eherce nan pasantia na Jamaica. Actualmente, Iberostar tin 
tres hotel na Jamaica. Iberostar ta sumamente entusiasma 
pa brinda e oportunidad aki na studiantenan pa nan sigui 
crece y ricibi experencia den exterior pa asina nan regresa cu 
experencia y conocemento nobo cu ta beneficia nos sector di 
turismo na Aruba y e proyecto di Iberostar na Eagle Beach cu 
lo habri e aña aki. 


Directora di Colega EPI Sra. Danker ta hopi contento y agradici 
cu un bes mas Iberostar ta haci e proyecto aki posibel. Tambe, 
Sra. Danker ta gradici Minister Endy Croes y Gobierno di Aruba 
cu semper ta brinda sosten na e proyectonan di Colegio EPI. 


Ademas di esaki, Sra. Danker ta gradici e decano di EPI, esta 
Rachel, Eddelyn y Andres cu ta e motornan tras die proyectonan 
aki hunto cu sector comercial pa brinda oportunidad na e 
studiantenan. Por ultimo, Sra. Danker ta desea e studiantenan 
hopi exito den nan pasantia. 


Kaylene Makaai a expresa cu e ta hopi contento cu e 
oportunidad aki pa eherce su pasantia den exterior. Kaylene ta 
preparando pa bay Jamaica pa asina e por finalisa su pasantia 
den e departamento di “event planning” di Iberostar. Guisenne 
Pieters lo eherce su pasantia den “costumer service” y ta desea 
di siña mas di e trabou aki. Esaki sigur ta un oportunidad cu 
lo habri mas porta den futuro. Sra. Elizabeth Leest, kende ta 
docente di economia na Colegio EPI lo biaha cu e alumnonan 
pa Jamaica. 


Pa finalisa, Minister Endy Croes ta gradici Gobierno di Aruba, 
Colegio EPI y Iberostar cu a traha den colaboracion pa realisa 
e bunita proyecto aki. E ta un proyecto cu nos a gusta y ta duna 
nos sosten pa brinda mas oportunidad na nos studiantenan 
local”. Minister Endy Croes a enfatisa. Den nomber di Gobierno 
di Aruba, mandatario di Enseñansa ta desea e studiantenan 
hopi exito durante nan pasantia di tres (3) luna na Iberostar, 
Jamaica. 

[ | 

Minister Endy Croes: 


DELEGACION DI CURACAO Y SURINAM DI BISHITA 
NA ARUBA CU E MISION CONTACTPLAN 


A intercambia idea riba e veld di ensenansa y deporte 


» we | | 


Recientemente, Minister di Ensefiansa y Deporte 
Endy Croes a duna un presentacion den Parlamento 
di Aruba di acuerdo e mision Contactplan. Presidente 
di Parlamento di Curacao Sra. Charetti America- 
Francisca hunto cu delegacion y Presidente di 
Parlamento di Surinam Sr. Marius Bee y delegacion 
tabata di bishita na Aruba pa intercambia idea riba 
veld di ensefansa y deporte cu e miembronan di 
Parlamento di Aruba. E meta di e reunion aki tabata 
pa evalua si den cierto area tin interes pa traha hunto, 
sea den e ramo di ensefansa of deporte. 


Directora di Departamento di Ensefansa Aruba Sra. 
Anne-Marie Proveyer hunto cu Minister di Enseñansa | 
Endy Croes a duna un presentacion basta amplio 
di e maneho di enseñansa den su totalidad na 
Aruba. Durante e presentacion a papia tocante e 
Doorlichting van het Arubaanse Onderwijsbestel, Durante e reunion a enfoca primordialmente riba Weganan 
PEN 2023 y SDG 4. Ademas di esaki, Minister Endy Croes a Interinsular pa evalua si Surinam tin interes pa participa. 
splica e delegacionnan di Curacao y Surinam di e proyectonan Ademas di esaki, Surinam tambe tabatin interes pa Aruba 
cu tin riba nivel di 4 Landenoverleg, entre otro, PEL, Proyecto participa den eventonan deportivo entre Surinam y Guyana. 
Kibrahacha, Samenopleiding di docenten y Strategic Education Finalmente, un bon reunion entre delegacion di Aruba, 
Alliance (SEA). Pa loke ta trata e proyectonan deportivo, Surinam y Curacao, unda a intercambia varios idea riba veld 
Minister Endy Croes a repasa algun proyecto. di enseñansa y deporte cu otro. NN 

Minister Endy Croes: 

Pronto Aruba tin un hoya di stadion 


Minister Endy Croes a elabora riba e avancenan die [| — 
proyecto di renobacion di stadion Compleho Deportivo ES 


Guillermo Prospero Trinidad na Dakota. E renobacion 
di e stadion ta den e fase final di construccion. Manera 


a keda aproba pa FIFA. Na luna di september 2023, | E 
Sportslab tabata na Aruba unda cu a haci tur e testnan 
necesario y a bay bek cu esaki nan Canada. 


Recientemente, FIFA a informa cu e yerba artificial 
(turf) a pasa tur e testnan di acuerdo cu e reglanan di 
FIFA. FIFA a publica e acreditacion di e cancha di futbol 
riba nan website. Minister Endy Croes a expresa cu e 
ta hopi contento di ricibi e informacion aki. E documentonan 
oficial ta na caminda pa Aruba, mientrastanto e trabounan 
a continua na e stadion. Na e momento aki, a cuminsa cu e 
renobacion di e "track and field", a desmantela e atletiekbaan 
y lo aloca e marca MONDO, esaki lo sosode den luna di maart 
y april. Tambe, den luna di maart lo baha tur e luznan y pa fin 
di april ta asina leu cu e stadion ta bay tin luz di 800 lux. Pues, 


un veld cu ta cumpli cu e standard internacional di FIFA. 


Minister Endy Croes ta pidi un poco mas di pasenshi dentro 
di tres luna e proyecto ta completamente finalisa. Por ultimo, 
Minister Endy Croes a duna primicia cu dia 8 di juni proximo 
Seleccion di Curagao lo enfrenta Seleccion di Aruba den e 
wega clasificatorio di CONCACAF y probablemente e dia aki 
lo inaugura e stadion. Pabien Aruba! MN 

Minister Endy Croes: 


PUEBLO DI ARUBA TA CORDIALMENTE INVITA 
PA BIN APOYA NOS HOBENNAN DEN WEGANAN 
INTERINSULAR 2024 CU TA INICIA 1 DI MAART 


Na Compleho Deportivo Frans Figaroa na Noord 


Mandatario di Deporte ta contento di informa cu tur cos ta cla pa 
ricibi e delegacion di Boneiro y Curacao cu ta yegando Aruba 
pa participa den Weganan Interinsular 2024. E competencia 
escolar ta inicia na Aruba dia 1 di maart pa 9 or di mainta na 
Compleho Deportivo Frans Figaroa na Noord. E fin di siman 
aki, e scolnan cu a clasifica di Aruba, Boneiro y Curacao lo 
competi contra otro den trefbal, dam y ahedres. 


Weganan Interinsular ta continua na Boneiro den luna di 
maart y ta clausura den luna di april na Curacao. Na 2023 
Weganan Interinsular a inicia bek despues di shete aña. 
Pa finalisa, Minister Endy Croes ta invita henter Pueblo di 
Aruba pa bin apoya nos atletanan cu ta competiendo contra 
Boneiro y Curaçao e fin di siman aki. Cu deseo, dedicacion, 
deter 

Will Erasmus di IBiSA: 
WEGANAN INTERINSULAR SU GRAN APERTURA 
TA DIA PROME DI MAART 2024 NA COMPLEHO 
DEPORTIVO FRANS FIGAROA 


Aruba, Boneiro y Curacao ta enfrenta otro den trefbal, dam y ahedres 


indica cu Weganan Interinsular 2024 ta tuma luga den 
tres weekend. E prome ta na Aruba unda cu e scolnan 
ta participa den e disciplina di trefbal di mucha muhe, 
dam y ahedres. Despues di esaki, Weganan Interinsular 
ta continua na Boneiro di 14 pa 17 di maart, unda cu 
hobennan lo participa den e disciplina di basketball 3 on 
3 di mucha homber, aquatlon y futbol di mucha muhe. E 
clausura ta tuma luga na Curaçao di 11 pa 14 di april, unda 
cu e scolnan lo participa den e disciplina di basketball 
3 on 3 di scol secundario, atletismo y volleyball. E 
ceremonia di apertura ta tuma luga diabierna 1 di maart 
pa 9 or di mainta na Compleho Deportivo Frans Figaroa 
na Noord. 


Despues di e ceremonia di apertura e competencia di 
dam y ahedres ta inicia na Centro di Bario Dakota y 
volleyball ta tuma luga na Compleho Deportivo Frans 
Figaroa. Pueblo di Aruba por sigui e competencianan en 
bibo via e pagina di Facebook di IBiSA. Pa finalisa, Sr. 
Erasmus ta invita Pueblo di Aruba pa acudi na e weganan 
pa apoya e scolnan, pero tene cuenta cu e reglanan. Pa 
dam y ahedres no ta permiti publico. E hobennan mester 
tin trankilidad y pa por practica nan deporte manera 
mester ta, pero na e ceremonia di apertura y na wega di 
trefbal si ta permiti publico. MN 


1 Waa Y 
Durante conferencia di prensa di 
dialuna ultimo, Sr. Will Erasmus, 
di IBISA a indica cu e comision 
organisado di Weganan Interinsular 
di Aruba, Boneiro y Curacao ta 
trahando hunto cu e meta pa sali 
afo cu como un team. Manera ta 
conoci, na luna di december ultimo, 
a crea un logo nobo pa Weganan 
Interinsular. E streanan riba e logo 
ta representa cada un di e islanan 
cu ta participa den Weganan 
Interinsular. E color geel ta resalta 
den tur tres bandera di e islanan 
ABC. E blauw di tur tres bandera y 
e liña ta significa e cooperacion y [|| 
hermandad entre e islanan. ; 


Tur tres isla lo uza e mesun 
medaya y disefio. Sr. Erasmus a 


Diahuebs 29 Februari 2024 


APERTURA 


Bo(so) presencia ta altamente aprecia. 


&NDEBON 


Ministerio di Enseñansa y Deporte Instituto Biba Saludabel y Activo instituto Di Deporte Boneriano 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 

